Myanmar - die Shwedagon Pagode in Yangon - Unterwegs mit Reisefieber
« Myanmar – Buddhas und Mönche in der Stadt Bago
Myanmar – Ankunft in Yangon »
Myanmar - die Shwedagon Pagode in Yangon
von Reisedoktor, verfasst am 09.03.2017
Burma, Myanmar, Reisefieber, Shwedagon Pagode, Yangon Huisrowers teiken spelers op wedstryddae | Netwerk24
22 Februarie 2019 05:44
Lyon se Memphis Depay in aksie teen Barcelona. Foto: Getty Images
SuperSport berig die polisie sê hulle is Woensdag om 00:45 na die huis van die doelskieter Memphis Depay in Ecully, ’n voorstad in Lyon, ontbied. Diewe het ’n venster gebreek en goedere gesteel, meestal modeitems.
Depay het in September ook onder huisrowers deurgeloop terwyl Lyon teen Nice kragte gemeet het. Goedere ter waarde van meer as ’n €1 miljoen is toe gesteel.
Die middelveldspelers Lucas Tousart en Pape Cheikh Diop, wat albei hul verskyning van die plaasvervangersbank af gemaak het in die doellose gelykopuitslag teen Barcelona, het met hul tuiskoms dieselfde nare verassing gekry.
Diewe het ’n deur in die kelderverdieping by Tousart se huis in Chaponost afgebreek en hulself aan ’n sak en “multimedia” gehelp. Volgens plaaslike owerhede was daar ook tekens dat diewe by sy motor probeer inbreek het.
Diewe het toegang tot Cheikh se huis in Limonest deur die terras verkry en juwele en duur klere gesteel.
Beamptes en spelers in Marseille en Parys is ook die afgelope maande tydens wedstryde geteiken.
Marseille se president, Jacques-Henri Eyraud. Foto: Getty Images
Die huis van Jacques-Henri Eyraud, Marseille se president, is op 8 Februarie besteel terwyl hy na sy span se Ligue 1-wedstryd in Dijon gekyk het.
Daar is twee keer by die Paris Saint-Germain-doelskieter Eric Maxim Choupo-Moting se huis ingebreek terwyl hy op die veld was, in November en weer in Desember toe diewe gevlug het toe die alarm afgaan.
PSG se kaptein, Thiago Silva, se huis het in Desember deurgeloop terwyl sy span by die Parc des Princes in aksie was.
Huisrowers het in Desember 2017 by die destydse PSG-afrigter Unai Emery se woonstel in Parys ingebreek terwyl sy span teen Straatsburg gespeel het.
* Volgens BBCSport is die Liverpool-doelskieter Sadio Mane se huis in Allerton besteel terwyl hy Dinsdag in die Kampioeneliga teen Bayern Munich in aksie was.
Horlosies, selfone en motorsleutels is gesteel toe die wedstryd op Anfield beslis is.
Daar was ook ’n inbraak by Mane se tuiste in November 2017 terwyl hy by Anfield was vir ’n Kampioeneliga-wedstryd teen Maribor.
’n Bende het eers by sy huis toegeslaan voordat hulle ’n patiodeur by sy spanmaat en buurman Dejan Lovren se huis afgebreek het. Hulle het gevlug toe ’n buurvrou skree dat sy die polisie gebel het.
Leeds swaar beboet ná skandaal
Span met tieners, fisio, verloor 20-0